
 ఓడ నెమ్మదిగా వెళ్తూంది. దాదాపు అరగంట పట్టిందతనికి పైకి చేరుకోటానికి. కార్గో షిప్ అది. పూర్వంతో పోల్చుకుంటే సముద్రపు దొంగల తాకిడి దాదాపు లేనట్టే. అందువల్ల గార్డింగ్ ఎక్కువగా లేదు. అతడు కారిడార్ లో దిగాడు. నిర్మానుష్యంగా వుంది. అతడు క్యాబిన్ వైపు వెళ్తూంటే ఇద్దరు వ్యక్తులు ఎదురుగా వచ్చారు. వెంటనే దాక్కోటానికి ఏమీ కనపడలేదు. కుడి పక్కనుంచి ఆరంగుళాల వ్యాసార్థంగల పైపు వెళుతూంది. నేత్ర చప్పున దాన్ని రెండు చేతుల్తోనూ పట్టుకుని, గాలిలోకి డైవ్ చేసి పైకి ఎక్కి బోర్లా పడుకున్నాడు. అదృష్టవశాత్తు అది వంగిపోలేదు. భూమికి ఏడడుగుల ఎత్తులో వుంది అది. ఎదురుగా వస్తున్న ఇద్దరు వ్యక్తులు అక్కడికి వచ్చాక ఆగి, అటు ఇటు చూసి, కుడివైపు నడిచారు. సరిగ్గా అతనున్న రాడ్ కిందికివచ్చి నిలుచున్నారు. నేత్ర వూపిరి బిగబట్టాడు. వాళ్ళు చెయ్యి ఎత్తితే అతను తగుల్తాడు. ఇద్దరు గార్డుల్లో ఒకడు రాసుకున్న నూనె తాలూకు వాసనకూడా అతడికి సోకుతూంది. అంత దగ్గరగా వున్నారు ఇద్దరూ. ఇద్దర్లో ఒకడు జేబులోంచి బాటిల్ తీసి రెండోవాడికి ఇచ్చాడు. ఆ బాటిల్ అలాగే ఎత్తి తాగాలన్న కోర్కె రెండోవాడికి కలక్కూడదని, వెన్నెలాకాశాన్ని చూడాలన్న కోర్కె మొదటివాడికి రాకూడదని మనసులోనే ప్రార్థించాడు నేత్ర. ఆ రెంటిలో ఏది జరిగినా, పన్నెండు అంగుళాల ఎత్తులోవున్న తను కనపడటాన్ని ప్రపంచంలో ఏ శక్తీ ఆపలేదు. వాళ్ళని చంపడంకాని, స్పృహ తప్పించడం కాని పెద్ద కష్టం కాదు. కాని, ఇంత కష్టపడిందీ ఫలితం లేకుండా పోతుంది. ఇన్ని రోజులు అనుమానం రాకుండా బోట్ లో వున్నది - ఇది కేవలం ప్రమాదవశాత్తు జరిగింది అనిపించేలా చేయడం కోసమే తప్ప, విద్రోహ చర్య అన్న అనుమానం వచ్చేలా చెయ్యడానికి కాదు. గార్డ్ బాటిల్ గాలిలోకి ఎత్తాడు. నేత్ర వాడిమీదకు దూకటానికి సిద్ధమయ్యాడు. కాని, చివరి క్షణంలో ఆ గార్డ్ అడుగు ముందుకు వేశాడు. అందువల్ల నేత్ర వాడికి కనపడలేదు. ఇద్దరూ తాగడం పూర్తిచేసి, అక్కడనుంచి కదిలారు. నేత్ర తేలిగ్గా ఊపిరి పీల్చుకున్నాడు. ఇక ఆలస్యం చెయ్యలేదు. పైనుంచి దూకి, కారిడార్ లో పరుగెత్తి లోపలికి ప్రవేశించాడు. కిందికి మెట్లున్నాయి. అండర్ గ్రౌండ్ తాళం తీయడానికి అతనికి ఎక్కువ సమయం పట్టలేదు. క్రింద విశాలమయిన స్థలంలో వున్నాయి బారెల్స్. దాదాపు పన్నెండు బారెల్స్. అతడు జేబులోంచి కత్తి తీశాడు. బారెల్ నుంచి బారెల్ కి పైప్ కనెక్షన్ వుంది. ఒక బారెల్ కి రంథ్రం చేస్తే చాలు. అయితే, అది తరువాత విధ్వంసక చర్యలా కనపడకూడదు. యాక్సిడెంట్ లా వుండాలి. అతడికీ పని పూర్తవడానికి దాదాపు అయిదు నిముషాలు పట్టింది. బారెల్స్ నుంచి ద్రవం కారి ఒక మూలగా ప్రవహిస్తూంది. అతడు అక్కడనుంచి బయటకు వచ్చి నీటిలో దూకాడు. బోట్ దగ్గర ప్రతిమ ఎదురుచూస్తూ వుంది. అతడు దగ్గరకురాగానే చెయ్యి అందించింది. అతడు పైకి వచ్చేసి మాస్క్ తీసేశాడు. "అయిదు నిమిషాల్లో అంతా ఖాళీ అవుతుంది" అన్నాడు బోట్ స్టార్ట్ చేస్తూ. "అరె...... అటు చూడు......" అంది ప్రతిమ. దూరంగా మంట కనపడింది. ముందు చిన్నమంట...... చూస్తూవుండగానే అది సముద్రంమీద ఫర్లాంగు దూరం వ్యాపించింది. షిప్ లో 'క్రూ' అంతా హడావుడి పడుతున్నారు. మంటల్నుంచి ఓడ దూరంగా వెళ్తూంది. ఓడకి ప్రమాదం లేదు. ఆ దృశ్యం మాత్రం అపురూపంగా వుంది. దాదాపు 20 లక్షల ఖరీదుచేసే ఆమ్లజలం మాత్రం నీటి పాలైంది. ఆకుపచ్చ, పసుపు రంగుల్లో వాయురూపంలోకి మార్పు చెందడం...... "నాకు సైన్సు సరిగ్గా తెలీదు. కాని, ఇలా బర్న్ అవడం ఒక రకంగా అదృష్టమే. చేపలు చావవు" అన్నాడు నేత్ర. బోటు ఒకవైపుకి, ఓడ ఒకవైపుకి మంటలనుంచి దూరంగా వెళ్తున్నాయి. బోటు తీరాన్ని చేరుకోవటానికి మరో ఏడు రోజులు పట్టవచ్చు. వైర్ లెస్ ద్వారా ఓడనుంచి వార్త ప్రెస్ ని చేరుకోవటానికి ఏడు నిమిషాలు చాలు.
   ఇరవై లక్షలు నష్టం
  ఆమ్లజలం సముద్రంపాలు పెద్ద అక్షరాల్తో వార్త పడింది. 'కరాచీ నుంచి వస్తూన్న ఓడలో ఆమ్లజలం గతరాత్రి లీకై సముద్రంలో కలిసిపోయింది. ప్రముఖ పారిశ్రామికవేత్త సర్పభూషణరావు తాలూకు పరిశ్రమలకోసం దిగుమతి అవుతున్న ఈ ఆమ్లజలం దాదాపు ఇరవై లక్షలు ఖరీదు చేస్తుంది. కంటైనర్ లీకేజ్ కారణంగా ఈ ప్రమాదం జరిగినట్టు భావిస్తున్నారు. ఓడకి ప్రమాదం జరగలేదు.' సర్పభూషణరావు చేతిలో పేపరు వణకుతూంది. ఆవేశంతో కదిలి పోతున్నాడు. నష్టం సామాన్యమైనది కాదు. కోట్లలో వుంటుంది. అతడు మామూలు వ్యక్తికాదు. గొప్ప పారిశ్రామిక వేత్త. వ్యాపార విషయాల్లో ఆరితేరినవాడు. ఒకసారి ఫార్ములా శత్రుదేశానికి చేరితే ఇక తన విలువ గడ్డిపోచంత కూడా వుండదని అతడికి తెలుసు. అందుకే కాప్యూల్స్ తనే తయారు చేస్తానన్నాడు. చేసి అమ్ముతానన్నాడు. శత్రుదేశం చేయవలసిందల్లా తనకి దొంగతనంగా ప్లుటోనియం పంపటమే అని చెప్పాడు. పెట్టుబడి అంతా తనే పెట్టాడు. ఇప్పుడు మునిగిపోయాడు. ఆ సాయంత్రమే అతడు ఏజెంట్ క్యూని కలుసుకున్నాడు. రోడ్డు కొకపక్క కారు పంక్చరై ఆగిపోయింది. డ్రైవరు టైరు మారుస్తున్నాడు. "లైట్స్ కి నల్లరంగు వేస్తాన్సార్..... పోలీసులీ మధ్య బాగా పట్టుకుంటున్నారు" అంటూ ఒకవ్యక్తి తారురంగు డబ్బాతో వచ్చాడు. "వెయ్యి" అన్నాడు సర్పభూషణరావు అతడు రంగు వేస్తుండగా వాళ్ళిద్దరి మధ్య సంభాషణ జరిగింది. "చాలా పెద్ద దెబ్బ తగిలింది. పేపరు చదివావా.....? దురదృష్టం వెంటాడు తున్నట్టుంది." "వెంటాడేది దురదృష్టం కాదు. ఏజెంట్ నేత్ర. షిప్ లో ఆయిల్ లీకేజ్ కి కారణం నేత్ర.!" భూషణరావు స్తబ్దుడయ్యాడు. షాక్ గురించి నేత్ర మాట్లాడిన మాటలు గుర్తొచ్చాయి. అతడి మొహం ఆవేశంతో ఎర్రబడింది. "నేను నమ్మలేక పోతున్నాను" అన్నాడు. "నేత్ర రెండు నెలలుగా దేశంలో లేడు. ఇప్పుడర్థం అవుతూంది. సముద్రంలో కాపువేశాడన్నమాట! ఒకటికి ఒకటి కలిపిచూస్తే అదే కరెక్టనిపిస్తూంది." "నేను చాలా నష్టపోయాను."

 ooda nemmadigaa veltuundi. daadaapu araganta pattindataniki paiki cherukotaniki. cargo ship adhi. puurvamthoo polchukunte samudrapu dongala taakidi daadaapu lenatte. anduvalla garding ekkuvagaa ledu. atadu karidar loo digaadu. nirmaanushyamgaa vundi. atadu cabin vaipu veltunte iddaru vyaktulu edurugaa vachaaru. ventane daakkotaaniki emi kanapadaledu. kudi pakkanunchi aarangulaala vyaasaarthamgala paipu velutuundi. netra chappuna daanni rendu chetultonu pattukuni, gaaliloki dive chesi paiki ekki borla padukunnadu. adrushtavasaattu adhi vangipoledu. bhoomiki edadugula ettulo vundi adhi. edurugaa vastunna iddaru vyaktulu akkadiki vachaka aagi, atu itu chusi, kudivaipu nadichaaru. sarigga atanunna rad kindikivacchi niluchunnaaru. netra voopiri bigabattadu. vaallu cheyyi ettite atanu tagultaadu. iddaru gaardullo okadu rasukunna noone taaluuku vasanakuda atadiki sokutundi. anta daggaragaa vunnaru iddaruu. iddarlo okadu jebulonchi batil teesi rendovadiki ichadu. aa batil alaage etti taagaalanna korke rendovadiki kalakkudadani, vennelaakaasaanni chudalanna korke modativaadiki rakudadani manasulone praarthinchaadu netra. aa rentilo edhi jarigina, pannendu angulaala ettulovunna tanu kanapadatanni prapanchamlo e shakti aapaledu. vaallani champadamkaani, spruha tappinchadam kaani pedda kashtam kaadu. kaani, inta kashtapadindii phalitam lekunda potundi. inni rojulu anumanam rakunda bot loo vunnadi - idhi kevalam pramaadavasaattu jarigindi anipinchela cheyadam kosame tappa, vidroha charya anna anumanam vachela cheyyadaaniki kaadu. gard batil gaaliloki ettaadu. netra vaadimeedaku dookataaniki siddamayyaadu. kaani, chivari kshanamlo aa gard adugu munduku vaesaadu. anduvalla netra vaadiki kanapadaledu. iddaruu taagadam poortichesi, akkadanunchi kadilaaru. netra teliggaa oopiri peelchukunnaadu. ika aalasyam cheyyaledu. painunchi dooki, karidar loo parugetti lopaliki pravesinchaadu. kindiki metlunnayi. ander ground taalam teeyadaaniki ataniki ekkuva samayam pattaledu. krinda visaalamayina sthalamlo vunnayi barels. daadaapu pannendu barels. atadu jebulonchi katti teesaadu. barel nunchi barel ki pipe connection vundi. oka barel ki randhram cheste chaalu. ayithe, adhi taruvaata vidhvamsaka charyala kanapadakudadu. accident laa vundaali. atadiki pani puurtavadaaniki daadaapu ayidu nimushaalu pattindi. barels nunchi dravam kaari oka moolagaa pravahistuundi. atadu akkadanunchi bayataku vachi neetilo dookaadu. bot daggara pratima eduruchustuu vundi. atadu daggarakuragane cheyyi andinchindi. atadu paiki vachesi mask teesesaadu. "ayidu nimishaallo antaa khaalii avutundi" annadu bot start chestu. "are...... atu chudu......" andi pratima. dooramgaa manta kanapadindi. mundu chinnamanta...... chustuvundagaane adhi samudrammeeda farlangu dooram vyaapinchindi. ship loo 'kroo' antaa hadavudi padutunnaru. mantalnunchi ooda dooramgaa veltuundi. odaki pramaadam ledu. aa drushyam maatram apuruupamgaa vundi. daadaapu 20 lakshala khariduchese aamlajalam maatram neeti paalaindi. aakupaccha, pasupu rangullo vaayuroopamloki maarpu chendadam...... "naaku sainsu sarigga teleedu. kaani, ilaa burn avadam oka rakamgaa adrushtame. chepalu chaavavu" annadu netra. botu okavaipuki, ooda okavaipuki mantalanunchi dooramgaa veltunnaayi. botu teeraanni cherukovataniki maro edu rojulu pattavacchu. vair less dwara odanunchi vaarta press ni cherukovataniki edu nimishaalu chaalu.
   iravai lakshalu nashtam
  aamlajalam samudrampaalu pedda aksharaaltho vaarta padindi. 'karachi nunchi vastuunna odalo aamlajalam gataratri leekai samudramlo kalisipoyindi. pramukha paarisraamikavetta sarpabhuushanaraavu taaluuku parisramalakosam digumati avutunna ee aamlajalam daadaapu iravai lakshalu khareedu chestundi. continer leakej kaaranamgaa ee pramaadam jariginattu bhaavistunnaaru. odaki pramaadam jaragaledu.' sarpabhuushanaraavu chetilo peparu vanakutuundi. aavesamto kadili potunnadu. nashtam saamaanyamainadi kaadu. kotlalo vuntundi. atadu maamuulu vyaktikaadu. goppa paarisraamika vetta. vyapara vishayaallo aariterinavaadu. okasari farmula satrudesaaniki cherithe ika tana viluva gaddipochanta kuudaa vundadani atadiki telusu. anduke capules tane tayaaru chestaanannaadu. chesi ammutanannadu. satrudesam cheyavalasindalla tanaki dongatanamgaa plutonium pampatame ani cheppaadu. pettubadi antaa tane pettaadu. ippudu munigipoyadu. aa saayantrame atadu agent kyooni kalusukunnadu. roddu kokapakka kaaru pankcharai aagipoyindi. draivaru tairu maarustunnaadu. "lites ki nallarangu vestansar..... policelee madhya baga pattukuntunnaaru" antuu okavyakti taarurangu dabbatho vachaadu. "veyyi" annadu sarpabhuushanaraavu atadu rangu vestundagaa valliddari madhya sambhaashana jarigindi. "chala pedda debba tagilindi. peparu chadiwava.....? duradrushtam ventaadu tunnattundi." "ventadedi duradrushtam kaadu. agent netra. ship loo aayil leakej ki kaaranam netra.!" bhuushanaraavu stabdudayyaadu. shak gurinchi netra matladina maatalu gurtochayi. atadi moham aavesamto errabadindi. "nenu nammaleka potunnaanu" annadu. "netra rendu nelalugaa desamlo ledu. ippudartham avutuundi. samudramlo kaapuvesaadannamaata! okatiki okati kalipichuste adhe karektanipistuundi." "nenu chala nashtapoyanu."